CELEX: 62011CA0007
Language: fi
Date: 2012-06-28 00:00:00
Title: Asia C-7/11: Unionin tuomioistuimen tuomio (toinen jaosto) 28.6.2012 (Tribunale di Palermon (Italia) esittämä ennakkoratkaisupyyntö) — Rikosoikeudenkäynti Fabio Caronnaa vastaan (Ihmisille tarkoitetut lääkkeet — Direktiivi 2001/83/EY — 77 artikla — Lääkkeiden tukkukauppa — Apteekkareille pakollinen erityinen lupa — Myöntämisedellytykset)

25.8.2012   
            
            
               FI
            
            
               Euroopan unionin virallinen lehti
            
            
               C 258/5
            
         Unionin tuomioistuimen tuomio (toinen jaosto) 28.6.2012 (Tribunale di Palermon (Italia) esittämä ennakkoratkaisupyyntö) — Rikosoikeudenkäynti Fabio Caronnaa vastaan
   (Asia C-7/11) (1)
   
   (Ihmisille tarkoitetut lääkkeet - Direktiivi 2001/83/EY - 77 artikla - Lääkkeiden tukkukauppa - Apteekkareille pakollinen erityinen lupa - Myöntämisedellytykset)
   2012/C 258/07
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di Palermo
   
      Rikosoikeudenkäynnin asianosainen pääasiassa
   
   Fabio Caronna
   
      Oikeudenkäynnin kohde
   
   Ennakkoratkaisupyyntö — Tribunale di Palermo — Ihmisille tarkoitettuja lääkkeitä koskevista yhteisön säännöistä 6.11.2001 annetun Euroopan parlamentin ja neuvoston direktiivin 2001/83/EY (EYVL L 311, s. 67) 36 perustelukappaleen ja 76–84 artiklan tulkinta — Lääkkeiden tukkukauppa — Lääkkeiden tukkukaupan harjoittamista koskevan luvan myöntämisedellytykset — Kansallinen lainsäädäntö, jonka mukaan apteekkareilla ja henkilöillä, joilla on lupa tai oikeus lääkkeiden jakeluun väestölle, on oltava tukkumyyntiä harjoittavilta jakelijoilta edellytetty lupa, jotta he voivat harjoittaa lääkkeiden tukkukauppaa — Hyväksyttävyys
   
      Tuomiolauselma
   
   
               1)
            
            
               Ihmisille tarkoitettuja lääkkeitä koskevista yhteisön säännöistä 6.11.2001 annetun Euroopan parlamentin ja neuvoston direktiivin 2001/83/EY, sellaisena kuin se on muutettuna 14.9.2009 annetulla komission direktiivillä 2009/120/EY, 77 artiklan 2 kohtaa on tulkittava siten, että velvollisuus hankkia lupa lääkkeiden tukkukaupan harjoittamiseen koskee apteekkaria, joka on luonnollinen henkilö ja joka saa kansallisen lainsäädännön nojalla harjoittaa myös lääkkeiden tukkukauppatoimintaa.
            
         
               2)
            
            
               Apteekkarin, joka saa kansallisen lainsäädännön nojalla harjoittaa myös lääkkeiden tukkukauppatoimintaa, on täytettävä kaikki lääkkeiden tukkukaupan harjoittamista koskevan luvan hakijoille ja haltijoille direktiivin 2001/83, sellaisena kuin se on muutettuna direktiivillä 2009/120, 79–82 artiklassa asetetut vaatimukset.
            
         
               3)
            
            
               Tämä tulkinta ei voi yksinään ja jäsenvaltion antamasta laista riippumatta määrittää tai ankaroittaa tukkukauppatoimintaa ilman siihen tarvittavaa lupaa harjoittaneen apteekkarin rikosoikeudellista vastuuta.
            
         
      (1)  EUVL C 80, 12.3.2011.